|  |  |
| --- | --- |
|   | Liikenneasiat 16 § / 2019 |

Suojatiejärjestelyt (niemekkeet) Minna Canthin kadulle ja Suokadulle, liikenteenohjaussuunnitelma

Selostus ja perustelu Minna Canthin kadun ja Hatsalankadun, Ajurinkadun ja Niemenkadun risteyksiin sekä Suokadulla Museokadun ja Puusepänkadun risteyksiin on suunniteltu niemekkeet suojateiden kohdelle jalankulkijoiden ja pyöräilijöiden turvallisuuden parantamiseksi.

Niemekkeet lyhentävät suojatien ylitysmatkaa sekä osittain parantavat näkemäalueita ja näin ollen niemekkeet parantavat liikenneturvallisuutta.
Minna Canthin kadun ja Hatsalankadun risteyksessä niemeke toteutetaan Minna Canthin kadun etelälaidalle. Nykyiset liikennemerkit säilyvät ennallaan, ainoastaan Minna Canthin kadun eteläreunalle oleva ”suojatie” (511) liikennemerkki siirretään niemekkeen kulmaan.

Minna Canthinkadun ja Ajurinkadun risteyksessä niemeke toteutetaan Minna Canthin kadun pohjoisreunalle. Nykyiset liikennemerkit säilyvät muutoin ennallaan, mutta Minna Canthin kadun pohjoisreunalle lisätään ”suojatie” (511) liikennemerkki niemekkeen kulmaan.

Minna Canthin kadun ja Niemenkadun risteysalueella niemekkeet toteutetaan sekä Minna Canthin kadun pohjois- että eteläreunalle. Ko. risteyksessä liikennemerkit säilyvät muutoin ennallaan, mutta niemekkeen pohjoispuolelle lisätään ”suojatie” (511) liikennemerkki. Eteläpuolella sijaitseva ”suojatie” (511) merkki siirretään niemekkeen kulmaan.

Suokadun ja Museokadun risteyksessä niemeke toteutetaan Suokadun eteläpuolelle. Nykyiset liikennemerkit säilyvät, ainoastaan Suokadun eteläreunalla oleva ”suojatie” (511) liikennemerkki siirretään niemekkeen kulmaan.

Suokadun ja Puusepänkadun risteyksessä niemeke toteutetaan Suokadun pohjoispuolelle. Nykyiset liikennemerkit säilyvät, ainoastaan Suokadun pohjoisreunalla oleva ”suojatie” (511) liikennemerkki siirretään niemekkeen kulmaan. Eteläpuolelle suojatie liikennemerkkiä ei pysty sijoittamaan.

Pyydetyt lausunnot Poliisille on varattu mahdollisuus lausunnon antamiseen. Poliisilla ei ole huomautettavaa asiaan.

Päätös Asetetaan uudet ”suojatie” (511) liikennemerkit liikenteenohjaussuunnitelmien mukaisesti.

Liikennemerkit voidaan asentaa paikoilleen, kun päätös on lainvoimainen ja niemekkeet toteutuksessa.

Toimivallan peruste Kaupunkiympäristön palvelualueen toimintasääntö § 10

|  |  |
| --- | --- |
| Ari Räsänen |   |
| suunnittelupäällikkö |   |

Asiakirja on allekirjoitettu koneellisesti Kuopion kaupungin asianhallintajärjestelmässä. Allekirjoituksen oikeellisuuden voi todentaa kirjaamosta.

 Valmistelija

|  |
| --- |
| Hanna Myllynen, puh. +358 44 718 5333 |

 etunimi.sukunimi(at)kuopio.fi

Liitteet Oikaisuvaatimusohje

|  |
| --- |
| 1933/2019 Liikenteenohjaus Suokatu-Puusepänkatu |
| 1933/2019 Liikenteenohjaus Suokatu-Museokatu |
| 1933/2019 Liikenteenohjaus Minna Canthin katu-Niemenkatu |
| 1933/2019 Liikenteenohjaus Minna Canthin katu - Hatsalankatu |
| 1933/2019 Minna Canthin katu-Ajurinkatu |

Tiedoksi Kaupunginhallitus

 Kaupunkirakennelautakunta

 Kunnossapitoinsinööri

Nähtävänäolo Päätös on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko) 5.3.2019

**Liite A kuntalain mukainen oikaisuvaatimusohje**

**Oikaisuvaatimusoikeus**

Päätökseen tyytymätön voi tehdä kirjallisen oikaisuvaatimuksen.

Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä kunnan jäsen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Puhelin 044 718 5113 tai 044 718 5110

Sähköposti kaupunkiymparisto(at)kuopio.fi

**Oikaisuvaatimusaika ja sen alkaminen**

Oikaisuvaatimus on tehtävä **14 päivän kuluessa** päätöksen **tiedoksisaannista**. Kunnan jäsenten katsotaan saaneen päätöksestä tiedon seitsemän päivän kuluttua siitä, kun pöytäkirja on asetettu yleisesti nähtäväksi Kuopion kaupungin verkkosivuille www.kuopio.fi/paatoksenteko. Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä, kolmen päivän kuluttua sähköpostin lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Tiedoksisaantipäivää ei lueta oikaisuvaatimusaikaan.

**Oikaisuvaatimuksen sisältö ja toimittaminen**

Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.

Oikaisuvaatimuksen voi toimittaa myös telekopiona (faksina) tai sähköpostina. Sähköistä asiakirjaa ei tarvitse täydentää allekirjoituksella, jos asiakirjassa on tiedot lähettäjästä, eikä asiakirjan alkuperäisyyttä tai eheyttä ole syytä epäillä.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston virka-ajan päättymistä tai mikäli määräajan viimeinen päivä on pyhäpäivä tai muu sellainen päivä, jona työt virastoissa on keskeytettävä, ensimmäisenä arkipäivänä sen jälkeen.

Sähköisen viestin (faksin tai sähköpostin) katsotaan saapuneen viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

Oikaisuvaatimus toimitetaan aina omalla vastuulla. Postiin asiakirjat on jätettävä niin ajoissa, että ne ehtivät perille ennen oikaisuvaatimusajan päättymistä.